Diari Oficial de la Generalitat Valenciana


Sumari del DOGV 4939, del 04-02-2005 (2005/765)

RESOLUCIÓ de 26 de gener de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Generalitat Valenciana i l'Agència Espanyola de Cooperació Internacional per a l'execució del programa de suport als centres industrials en l'àrea de medi ambient a Tunísia (2004-2006).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4939

Data del DOGV
:   04-02-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/765


Data del document
:   26-01-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * cooperació internacional
    * modernització industrial
    * administració central
    * Tunísia

RESOLUCIÓ de 26 de gener de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Generalitat Valenciana i l'Agència Espanyola de Cooperació Internacional per a l'execució del programa de suport als centres industrials en l'àrea de medi ambient a Tunísia (2004-2006). [2005/F765]
  
Subscrit, després de la tramitació prèvia reglamentària, entre la Generalitat Valenciana i l'Agència Espanyola de Cooperació Internacional, el 13 de desembre de 2004, un conveni de col·laboració per a l'execució del programa de suport als centres industrials en l'àrea de medi ambient a Tunísia (2004-2006), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 1.093/2004, i que figura com a annex d'esta resolució.
  
València, 26 de gener de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Generalitat Valenciana i l'Agència Espanyola de Cooperació Internacional per a l'execució del programa de suport als centres industrials en l'àrea de medi ambient a Tunísia (2004-2006)
  
Expedient número 67/2004Conv
  
Madrid, 13 de desembre de 2004
  
Reunits
  
D'una part, Gema Amor Pérez, consellera de Cooperació i Participació de la Presidència de la Generalitat Valenciana, especialment facultada per a este acte per Acord del Consell de la Generalitat, de data 12 de novembre de 2004.
  
I de l'altra, Leire Pajín Iraola, en nom i representació de l'Agència Espanyola de Cooperació Internacional (d'ara en avant AECI) i com a presidenta d'esta, de la qual exerceix la representació en virtut de l'article 7 de l'Estatut de l'AECI, aprovat per Reial Decret 3.424/2000, de 15 de desembre.
  
Ambdues parts es reconeixen mútuament capacitat per a obligar-se en el present conveni
  
Manifesten
  
I. Que la solidaritat amb els països més desfavorits és un dels principis bàsics i fonamentals que té assumit tant la Generalitat Valenciana com l'AECI a través de la seua política de cooperació internacional al desenvolupament tractant d'incidir sobre els factors condicionants d'un creixement socioeconòmic equilibrat i sostenible.
  
II. Que la Generalitat Valenciana i l'Agència Espanyola de Cooperació Internacional van firmar el 10 d'abril de 1989 un conveni marc en què s'establixen les línies de col·laboració entre ambdues institucions per a totes les activitats que consideren d'interés mutu. La clàusula tercera del conveni esmentat preveu que per a cada activitat conjunta s'establisca un acord en què es determinen les seues característiques, la seua finalitat i les accions que s'hagen de realitzar.
  
III. Que el present conveni s'inscriu en el marc de la Declaració d'Intencions del Programa Azahar, subscrita per la Generalitat Valenciana amb data 13 de desembre de 2001, junt amb l'administració central de l'estat i altres comunitats autònomes, declaració que arreplega la cooperació en matèria de desenvolupament sostenible, protecció del medi ambient i conservació dels recursos naturals en el mediterrani, sent una línia de treball de tal programa l'execució de projectes integrals entre els objectius de la qual es troba el foment de la participació del sector privat.
  
IV. Que la Unió Europea està contribuint a la modernització de les xicotetes i mitjanes empreses (pimes) a Tunísia a través de dos programes específics de cooperació: el programa de desenvolupament del sector privat Euro-Tunisie Enterprise i el programa de modernització de la indústria.
  
V. Que en el marc de la V Comissió Mixta Hispanotunisiana, de 24 de febrer de 2004, i tal com s'indica en l'article 3.2 d'esta, la Generalitat Valenciana manifesta el seu interés a participar en el programa de suport al sector industrial tunisià a través de la seua xarxa d'instituts tecnològics (REDIT) i conforme a les seues línies d'actuació definides en el camp de la cooperació i ajuda al desenvolupament, sent l'objecte del present conveni l'enfortiment de les capacitats dels centres tècnics tunisians que permeten conjugar la millora de la competitivitat de les empreses tunisianes amb una activitat industrial més amigable amb el medi ambient, emmarcada dins les actuacions del Programa Azahar.
  
VI. Que les actuacions del present conveni se centren en el suport a quatre instituts (CETIBA ?mobles i fusta?, CETIME ?metall i elèctric?, CTMCCV ?materials de construcció?, CNCC ?cuir i calçat) dels huit centres tècnics industrials tunisians existents i a una institució de suport (LCAE-Laboratori Central d'Anàlisi i en Assajos), d'acord amb els criteris establits prèviament i de forma conjunta per l'AECI i la Generalitat Valenciana.
  
De les accions derivades del present conveni, l'AECI i la Generalitat Valenciana estudiaran futures intervencions de la resta de centres tècnics tunisians que fomenten el desenvolupament socioeconòmic de la població local i sobretot fixaran els seus objectius en actuacions de caràcter social derivades de la conseqüència de l'obertura dels diferents sectors econòmics davant l'espai de lliure canvi euromediterrani. Tals activitats es duran a terme a través de la incorporació d'ONG valencianes.
  
VII. Que segons la disposició addicional primera del Decret 201/1997, d'1 de juliol, del Govern Valencià, sobre regulació de les bases per a la cooperació internacional al desenvolupament, la Generalitat Valenciana podrà establir, a càrrec del programa de cooperació internacional al desenvolupament, convenis de col·laboració amb persones jurídiques de dret públic de qualsevol àmbit, sempre que les disponibilitats pressupostàries ho permeten.
  
De conformitat amb el que s'ha exposat, en consideració a la sintonia en la formulació dels objectius i en l'elecció dels mitjans instrumentals per a aconseguir-los, ambdues parts acorden la formalització del present conveni de col·laboració d'acord amb les següents.
  
Clàusules
  
Primera
  
L'AECI i la Generalitat Valenciana, de comú i mutu acord, duran a terme durant la vigència del present conveni les actuacions necessàries per a la realització del programa de suport als centres industrials en l'àrea de medi ambient a Tunísia (2004-2006), sent l'objecte d'este l'enfortiment de les capacitats dels centres tècnics tunisians que permeten conjugar la millora de la competitivitat de les empreses tunisianes amb una activitat industrial més amigable amb el medi ambient, emmarcada dins de les actuacions del Programa Azahar.
  
Tot això a través de la realització de les activitats següents:
  
Centre tecnològic Finançament
  
?????????????- ???????????-
  
 AECI GV
  
???????????????????????????-
  
Indústria del cuir i el calçat
  
 (CNCC-INESCOP): 15.636 euros 215.870 euros
  
 Etiqueta de qualitat
  
 Etiqueta de medi ambient
  
 Gestió de la producció
  
 Acció de cooperació
  
???????????????????????????-
  
Indústria de la fusta i el moble
  
 (CETIBA-AIDIMA): 119.782 euros 91.578 euros
  
 Etiqueta de qualitat
  
 Millora de la competitivitat
  
 Aspectes mediambientals
  
 Formació per a empreses
  
???????????????????????????-
  
Metall i elèctric
  
(CETIME-AIMME-ITE): 155.000 euros 48.540 euros
  
 Control de deixalles
  
 Valoració de borumballa i ferralla
  
 Ús de l'energia
  
 Laboratori de metrologia
  
???????????????????????????-
  
Materials de construcció
  
(CTMCCV-AIDICO): 114.652 euros 94.454 euros
  
 Explotació de pedreres.
  
 Tècniques de qualitat
  
 Eficàcia energètica
  
 Medi ambient industrial
  
???????????????????????????-
  
LCAE-CEN. Joguina 138.526 euros 0 euros
  
 Reglamentació i normativa.
  
 Assajos mecànics i físics.
  
 Assajos electrònics i químics.
  
???????????????????????????-
  
Despeses administratives 63.228 euros 0 euros
  
???????????????????????????-
  
Segona
  
L'aportació de l'AECI per al finançament del programa es realitzarà a través d'una subvenció de l'estat al Ministeri d'Indústria i Energia tunisià de 606.824 euros (sis-cents sis mil huit-cents vint-i-quatre euros). L'import de la subvenció s'abonarà a càrrec del pressupost de l'Agència Espanyola de Cooperació Internacional, en les aplicacions pressupostàries següents:
  
- 94.875.15.718.505Z.038.21 (32705) de l'exercici de 2004 per una suma de 547.524 €.
  
- 72.017.94.980.162G.640.99 (32371) de l'exercici de 2004 per una suma de 59.300 €.
  
Els fons aportats per l'AECI seran lliurats, en la seua quantia íntegra, al compte bancari a doble firma (AECI - Ministeri d'Indústria tunisià) oberta en euros en el Banc Central de Tunísia a nom del «Programa de suport als centres tècnics en l'àrea de medi ambient a Tunísia».
  
Tercera
  
L'aportació de la Generalitat Valenciana per al finançament del programa puja a 450.442 euros (quatre-cents cinquanta mil quatre-cents quaranta-dos euros) que es distribuirà com seguix:
  
a) A càrrec de l'aplicació 43.62.61.006.68.0, línia pressupostària T5007, dels pressupostos de la Generalitat Valenciana per a 2004, un import de 405.992 euros (quatre-cents cinc mil nou-cents noranta-dos euros).
  
b) A càrrec de l'aplicació 34.94.84.070.84.6, línia pressupostària T4012, dels pressupostos de la Generalitat Valenciana per a 2004, un import de 44.450 euros (quaranta-quatre mil quatre-cents cinquanta euros).
  
Els fons aportats per la Generalitat Valenciana seran lliurats, en la seua quantia íntegra, al compte bancari a doble firma (AECI - Ministeri d'Indústria tunisià) oberta en euros en el Banc Central de Tunísia a nom del «Programa de suport als centres tècnics en l'àrea de medi ambient a Tunísia». El compte rebrà així mateix els fons procedents de l'AECI.
  
De conformitat amb el que disposa l'article 25 del Decret 201/1997, del Govern Valencià, de bases per a la cooperació internacional al desenvolupament i del règim específic de transferències de fons destinats a la cooperació amb països en via de desenvolupament, es procedirà al lliurament del 100% de l'ajuda concedida, prèvia existència de crèdit adequat i suficient a este efecte.
  
El lliurament de la quantitat prevista s'efectuarà després de la subscripció del conveni, amb la fiscalització prèvia de la Intervenció Delegada de Presidència.
  
Quarta
  
L'AECI es compromet al compliment i l'execució del programa, així com a la supervisió dels fons aportats. Per a la gestió i la coordinació del programa es crearà un Comité de Gestió, que serà l'òrgan directiu del programa. El Comité de Gestió estarà compost per dos representants de l'Oficina Tècnica de Cooperació de l'AECI a Tunísia, un representant de la Direcció General de Cooperació al Desenvolupament i Relacions Externes de la Generalitat Valenciana, un representant del Ministeri d'Indústria i Energia tunisià i un representant del centre tecnològic o institució de suport tunisiana concernida.
  
Una vegada elaborats els plans de treball per a cada centre tecnològic o institució de suport i una vegada firmat el protocol administratiu de gestió del programa, es firmarà un acord de col·laboració específic entre cada centre tecnològic tunisià o institució de suport amb el seu homòleg valencià on es detallaran les activitats a realitzar, la programació i el cost de les activitats.
  
Cinquena
  
S'establix com a termini d'execució de l'activitat el de 36 mesos a partir de la recepció dels fons.
  
Abans de l'expiració del conveni, i en tot cas dins dels tres mesos següents a la finalització de l'execució, l'AECI retrà informe sobre les actuacions realitzades a càrrec del finançament de la Generalitat Valenciana, acompanyat de certificació expedida per la seua Oficina Tècnica de Cooperació a Tunísia, comprensiva del compliment de la finalitat de l'aportació i de l'aplicació dels fons transferits.
  
L'AECI custodiarà els justificants de l'ocupació dels fons a disposició dels òrgans de control financer, interns o externs, estatals o de la Comunitat Valenciana.
  
Sisena
  
El present conveni estendrà la seua vigència des de la data de la seua firma fins a la data en què l'administració de la Generalitat Valenciana tinga per conformes l'informe final i la justificació de la despesa presentats per l'AECI, que s'ajustarà a les normes establides en el Decret 201/1999, de regulació de les bases per a la cooperació internacional al desenvolupament i la resta de normativa d'aplicació en la matèria.
  
Setena
  
L'AECI, a través de la seua Oficina Tècnica de Cooperació Espanyola a Tunísia, assegurarà que les contraparts locals deixen constància del patrocini de l'AECI i de la Generalitat Valenciana per mitjà de l'ús dels seus respectius logotips en les activitats i objectes finançats, així com en la documentació generada en relació amb el present programa. La documentació haurà d'incloure, igualment, una ressenya relativa al Programa Azahar.
  
Huitena
  
El present conveni es podrà resoldre en qualsevol moment, amb l'acord previ de les parts firmants. A més, pertocarà la seua resolució per qualsevol de les causes establides en l'article 47.9 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana de la Generalitat Valenciana.
  
Este conveni es regirà, en el que no preveuen les seues clàusules i en el que no s'opose a estes, pel conveni marc entre l'AECI i la Generalitat Valenciana de 10 d'abril de 1989, per les normes de dret administratiu i, si no n'hi ha, per les de dret privat.
  
Les qüestions litigioses que puguen sorgir en la interpretació i el compliment del present conveni, sense perjuí del que preveu la clàusula quarta d'este conveni, seran de coneixement i competència de l'orde jurisdiccional contenciós administratiu.
  
I en prova de plena i total conformitat les parts subscriuen el present conveni en cinc exemplars en el lloc i la data indicats.
  
Per la Generalitat Valenciana: Gema Amor Pérez.
  
Per l'Agència Espanyola de Cooperació Internacional: Leire Pajín Iraola.